
ZAPISNIK
s 36. sjednice Vijeća Mjesnog odbora „Bartol Kašić“,
održane 16. rujna 2024.  (ponedjeljak) u 18:30 sati
u prostoru MS „Bartol Kašić“, Selska c. 3

NAZOČNI ČLANOVI VIJEĆA:
Sanja Kucan, Sabina Silić Lozančić, Zoran Stajčić i Denis Stević 

NENAZOČNI ČLANOVI VIJEĆA:
Dora Slakoper i Toni Kaučić

OSTALI NAZOČNI:
Nevenka Antunović, stručni referent za rad tijela mjesne samouprave

Predsjedava: Sanja Kucan, potpredsjednica Vijeća
Vijećnici su materijale za 36. sjednicu zaprimili elektroničkim putem.

Potpredsjednica konstatira da je nazočno 4 od ukupno 6 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

Bez rasprave Vijeće jednoglasno prihvaća Zapisnika 35. sjednice Vijeća.

Potpredsjednica, Sanja Kucan, predlaže dopunu dnevnog reda i to Točka 6. Spajanje mjesnih odbora i dalje numeričkim redom.
DNEVNI RED
1. Izvješće mandatnog povjerenstva o stavljanju mandata u mirovanje - Irena Borojević
2. Izbor predsjednika VMO „Bartol Kašić“
3. Godišnji izvještaj o izvršenju financijskog plana MO „Bartol Kašić“ za 2023.
4. Nacrt prijedloga Odluke o izmjeni Odluke o mjestima za trgovinu na malo izvan    
    prodavaonica i tržnica na malo i mjestima za ugostiteljsku djelatnost izvan tržnica koje se   
    obavljaju u kioscima i vanjskom izgledu kioska
5. Iskazivanje interesa za Plan potreba za 2025. – zaključak, donošenje 
6. Spajanje mjesnih odbora – iskazivanje interesa
7. Informacije, pitanja i prijedlozi
   - Nalog za popravak Oglasne ploča u Vodovodnoj kod knjižnice „Vladimir Nazor“ 
· sanacija rupu na asfaltu u Gradiščanskoj ulici kod kbr. 24

Ad. 1.	Izvješće mandatnog povjerenstva o stavljanju mandata u mirovanje - Irena Borojević
Potpredsjednica pojašnjava točku dnevnog reda te daje riječ Zoranu Stajčiću, predsjedniku Mandatnog povjerenstva, da pročita Izvješće Mandatnog povjerenstva.
Vijeće prima na znanje slijedeće:

IZVJEŠĆE
o mirovanju mandata članici Vijeća Mjesnog odbora Bartol Kašić 
I.
	A) Mandatno povjerenstvo utvrđuje da je članica Vijeća Mjesnog odbora „Bartol Kašić“, Irena Borojević, izabrana na kandidacijskoj listi MOŽEMO!- POLITIČKA PLATFORMA,   ZAGREB JE NAŠ! NL, ORaH, ZA GRAD  26. kolovoza 2024., stavila mandat u mirovanje iz osobnih razloga. 

[bookmark: _Hlk10553918]	B) Sukladno odredbi članka 12. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst) i članka 11. stavka 8. Poslovnika o radu Vijeća Mjesnog odbora „Bartol Kašić“ od 28.04.2023. stekli su se uvjeti za utvrđivanje početka mirovanja mandata članu Vijeća.	
II.

	Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata članici Vijeća Mjesnog odbora „Bartol Kašić“ u predloženom tekstu.


ZAKLJUČAK
o Izvješću Mandatnog povjerenstva o mirovanju mandata članici Vijeća Mjesnog odbora „Bartol Kašić“

1. Prima se na znanje Izvješće Mandatnog povjerenstva o stavljanju u mirovanje mandata članici Vijeća Mjesnog odbora „Bartol Kašić“.

1. Dana 26.08.2024. prestao je mandat članici Vijeća Ireni Borojević.

1. Ovaj će zaključak biti objavljen na oglasnoj ploči u sjedištu Mjesnog odbora „Bartol Kašić“ i dostavljen Gradskom uredu za mjesnu samoupravu, promet, civilnu zaštitu i sigurnost.


Ad. 2.  Izbor predsjednika VMO „Bartol Kašić“
Potpredsjednica daje prijedlog za izbor predsjednika VMO „Bartol Kašić“ Zorana Stajčića iz stranke Nova ljevica s četiri potpisa što zadovoljava da je prijedlog pravovaljan.
Obzirom da nema drugog prijedloga, potpredsjednica prvi prijedlog za izbor predsjednika daje na glasovanje.
Jednoglasno donesen slijedeći:
Z A K L J U Č A K 
o izboru predsjednika Vijeća Mjesnog odbora „Bartol Kašić“

1.   Za predsjednika Vijeća Mjesnog odbora „Bartol Kašić“ izabran je ZORAN STAJČIĆ.

2.  Ovaj će Zaključak biti objavljen na oblasnoj ploči u sjedištu Mjesnog odbora.

Ad. 3. Godišnji izvještaj o izvršenju financijskog plana MO „Bartol Kašić“ za 2023.
Predsjednik otvara raspravu u točci dnevnog reda.
U raspravi su sudjelovali svi vijećnici.
Nakon glasovanja sa 2 glasa „za“ i 2 glasa „suzdržana“ NIJE USVOJEN Godišnji izvještaj o izvršenju Financijskog plana Mjesnog odbora „Bartol Kašić“ za 2023.

Ad. 4.  Nacrt prijedloga Odluke o izmjeni Odluke o mjestima za trgovinu na malo izvan    
            prodavaonica i tržnica na malo i mjestima za ugostiteljsku djelatnost izvan tržnica    
            koje se obavljaju u kioscima i vanjskom izgledu kioska
Predsjednik otvara raspravu o točci dnevnog reda.
Nakon rasprave u kojoj su svi sudjelovali, jednoglasno donesen slijeći:



Z A K LJ U Č A K
o nacrt prijedloga Odluke o izmjeni Odluke o mjestima za trgovinu na malo izvan
prodavaonica i tržnica na malo i mjestima za ugostiteljsku djelatnost izvan tržnica
koje se obavljaju u kioscima i vanjskom izgledu kioska


1.	Vijeće je raspravljalo o dostavljenom Nacrtu prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.

2.	Vijeće je predložilo da pod člankom 1, točka 10. GRADSKA ČETVRT ČRNOMEREC, podtočka 5. Ilica – Vodovodna ulica, stavak 5.1.- trgovina novinama i duhanskim prerađevinama, zamijeni  s nazivom – pečenje plodina.

3. 	Ovaj Zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost.

Ad. 5.  Iskazivanje interesa za Plan potreba za 2025. – zaključak, donošenje

Predsjednik otvara raspravu o temi iskazivanja interesa za Plan potreba za iduću godinu kako bi se proračunom Grada Zagreba financijska sredstva mogla osigurati za te potrebe.

Nakon rasprave u kojoj su sudjelovali svi vijećnici, jednoglasno donesen slijedeći:

Z A K LJ U Č A K
o iskazivanju interesa za Plan potreba za 2025.

1.	Vijeće je prihvatilo prijedlog te iskazalo interes za Plan potreba Mjesnog odbora „Bartol Kašić“ za 2025. 
2. 	Ovaj Zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost.

Ad. 6. Spajanje mjesnih odbora – iskazivanje interesa

Predsjednik otvara raspravu o dopisu Gradskog ureda za mjesnu samoupravu, promet, civilnu zaštitu i sigurnost koji je  zaprimio iskaz interesa pojedinih tijela mjesne samouprave s prijedlozima za spajanjem više mjesnih odbora u jedan mjesni odbor.
Predsjednik otvara raspravu o navedenom prijedlogu spajanja MO „Bartol Kašić“ s  MO „Ban Keglević“.
Nakon rasprave s 1 glasom „za“ i 3 glasa „protiv“ nije prihvaćen prijedlog zaključka o inicijativi za postupkom izmjene područja i naziva Mjesnog odbor


A.d.  7. Informacije, pitanja i prijedlozi

   - Nalog za popravak Oglasne ploča u Vodovodnoj kod knjižnice „Vladimir Nazor“ 
· Sanacija rupu na asfaltu u Gradiščanskoj ulici kod kbr. 24



Predsjednik čita informacije. 

Zapisnik sastavila: Nevenka Antunović

Sjednica je završila u 19:20 sati.




KLASA:   024-08/24-03/1553
URBROJ: 251-13-11-3/003-24-3
Zagreb,     16. rujna 2024.

								           Predsjednik Vijeća 
    								   Mjesnog odbora „Bartol Kašić“	

	    								   Zoran Stajčić

